**Paziņojums par līdzdalības iespējām Ministru kabineta noteikumu projekta**

**“Grozījums Ministru kabineta 2010. gada 27. jūlija noteikumos Nr. 675 “Noteikumi par robežpārbaudei un robežuzraudzībai nepieciešamajiem tehniskajiem līdzekļiem”” izstrādes procesā**

|  |  |  |
| --- | --- | --- |
| 1. | Dokumenta veids |  Ministru kabineta noteikumu projekts |
| 2. | Dokumenta nosaukums | “Grozījums Ministru kabineta 2010. gada 27. jūlija noteikumos Nr. 675 “Noteikumi par robežpārbaudei un robežuzraudzībai nepieciešamajiem tehniskajiem līdzekļiem”” (turpmāk – projekts) |
| 3. | Politikas joma un nozare vai teritorija |  Iekšlietu politika |
| 4. | Dokumenta mērķgrupas |  Personas, kas atrodas pierobežā un Valsts robežsardze. |
| 5. | Dokumenta mērķis un sākotnēji identificētās problēmas būtība | Ministru kabineta noteikumu Nr. 675 redakcija neparedz bezpilota gaisa kuģi kā robežuzraudzības tehnisko līdzekli, ko Valsts robežsardze ir tiesīga izmantot valsts robežas, pierobežas joslas un pierobežas režīma kontrolei, teritoriālās jūras un iekšējo ūdeņu uzraudzībā. Ņemot vērā norādīto, nepieciešams grozīt Ministru kabineta noteikumus Nr. 675, lai Valsts robežsardzei būtu tiesisks pamats izmantot bezpilota gaisa kuģus robežuzraudzībā, bet konkrētāk – valsts robežas, pierobežas joslas un pierobežas režīma kontrolei, valsts robežas jūrā, teritoriālās jūras un iekšējo ūdeņu uzraudzībai, robežpārkāpēju meklēšanai, vajāšanai un aizturēšanas koordinēšanai. |
| 6. | Dokumenta izstrādes laiks un plānotā virzība | Pēc projekta saskaņošanas to plānots izsludināt Valsts sekretāru sanāksmē. |
| 7. | Dokumenti |  MK noteikumu projekts, anotācija. |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto projektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 15.11.2019.,** nosūtot tos uz elektroniskā pasta adresi vadims.puzans@rs.gov.lv. Iesniedzot viedokli, iebildumus vai priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un elektroniskā pasta adrese. |
| 10. | Cita informācija |  Nav |
| 11. | Atbildīgā amatpersona |  Valsts robežsardzes Aviācijas pārvaldes Aviācijas dienesta priekšnieks majors Vadims Puzāns, tālr. 65703985, vadims.puzans@rs.gov.lv  |